
A V I Z
asupra proiectului de Lege privind aprobarea Ordonanţei de urgenţă a 
Guvernului nr.40/2009 pentru modificarea şi completarea Legii învăţământului nr.84/1995 şi a Legii nr.128/1997 privind Statutul personalului didactic

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.40/2009 pentru modificarea şi completarea Legii învăţământului nr.84/1995 şi a Legii nr.128/1997 privind Statutul personalului didactic (PL.x.248/2009), Camera Deputaţilor fiind prima Cameră sesizată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din 12.05.2009.

Ministerul Educaţiei, Cercetării şi Inovării nu a participat la dezbateri.


Membrii Comisiei  au examinat proiectul de Lege, expunerea de motive, avizul favorabil al Consiliului Legislativ nr.387/24.04.2009, precum şi textul Ordonanţei de Urgenţă.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu majoritate de voturi, avizarea favorabilă a proiectului de Lege, cu următorul amendament:
	Text proiect de lege


	Propunere de amendament
	Motivare

	Art.I. pct.2. La articolul 151, alineatul (2), literele a) şi b) se modifică şi vor avea următorul cuprins:
a) educatoare, profesori pentru învăţământul preşcolar – în învăţământul preşcolar,
b) învăţători, profesori pentru învăţământul primar - în învăţământul primar
	Art.I. pct.2. La articolul 151, alineatul (2), literele a) şi b) se modifică şi vor avea următorul cuprins:

a) educatori/educatoare, profesori pentru învăţământul preşcolar – în învăţământul preşcolar,

b) învăţători/învăţătoare, profesori pentru învăţământul primar - în învăţământul primar
Autor: 
Comisia pentru egalitatea de şanse pentru femei şi bărbaţi

	Pentru similitudine cu Art.II pct.1 şi pentru asigurarea principiului egalităţii de şanse.


           PREŞEDINTE                                                

    Cristina Ancuţa POCORA                                          SECRETAR

         PETŐ Csilla-Maria  



Întocmit:   
                                                Cristina Constantin

                                                Expert parlamentar                                             

